حسب مزاجي – مصطفى الربيعي
مسوي نفسي مغمض ومو شايف … حسب مزاجي معدي ياما سوالف
لأن إذا أركز بهاي العالم … يعني أعيش العمر كله خايف
ضحكاتي ما جايبها من جيب أحد … لا ما مسحت جتاف خاطر أصعد
ولا كلت للأسود أنت أبيض … ما نافقت له بوجهه كتله أسود
حياتي عايشها أبنيها أفلشها … ماحب أناقشها لأن هايه حياتي
لحد لينصحني الحال عاجبني … والراد يجرحني يطلع من حياتي
منين المشاكل جتني لو تسألني … إجتني من اللي حلفلي يحبني
لك أني خايف حتى روحي تطلع … بالقفلة هم تريد تشتغلني
مثال راح أنطيك وإفهم منه … لو ردت أنام بصحره وأنسى الونة
يشتغل حظي العاثر وراح ألكه … واحد يجيني يكلي فدوة ادنه
منتهية آمالي وخايف من التالي … الظيم سوالي ترا من الجاي خوفه
إي كلشي أتقبل وأتحمل وأقبل … لتكلي مستقبل أبد ما أريد أشوفه
كلمات: قصي عيسى
ألحان: كرار الشامي
إنتاج: قنوات
2021